ທະຫານມຽນມາ ຍັງລະເມີດ ສິດທິມະນຸດ ຂອງຊົນເຜົ່າກະຫລ່ຽງ
ທະຫານມຽນມາ ຍັງສືບຕໍ່ ລ່ວງລະເມີດສິດທິມະນຸດ ຂອງຊົນເຜົ່າກະຫຼ່ຽງ ຂະນະທີ່ທັງສອງຝ່າຍ ເຈລະຈາກັນ.
ໃນຂະນະທີ່ ລັດຖະບານມຽນມາ ແລະກຸ່ມກະບົດເຜົ່າກະຫລ່ຽງ ດໍາເນີນການເຈລະຈາ ເພື່ອຍຸຕິບັນຫາຂັດແຍ້ງທີ່ດົນນານທີ່ສຸດ ໃນໂລກນັ້ນ ກໍໄດ້ມີລາຍງານໃໜ່ກ່ຽວກັບການລະເມີດສິດທິມະ ນຸດ ໂດຍທະຫານມຽນມາ ຢູ່ໃນເຂດລັດທີ່ບໍ່ມີຄວາມສະຫງົບນັ້ນ ລາຍງານສະບັບນຶ່ງຂອງບັນດານາຍໝໍເພື່ອສິດທິມະນຸດຫຼື PHR ໄດ້ພົບວ່າ ນຶ່ງສ່ວນສາມຂອງບັນດາຄອບຄົວທີ່ອາໄສຢູ່ໃນຂົງເຂດ ໄດ້ລາຍງານວ່າ ປະ ສົບການຖືກລ່ວງລະເມີດ ເຊັ່ນວ່າຖືກຂັບໄລ່ ບັງຄັບໃຊ້ແຮງງານ ຫ້າມການເຄື່ອນຍ້າຍ ແລະບາງຄັ້ງຖືກທຳຮ້າຍ ຮ່າງກາຍ ຮ່ວມທັງການຂົ່ມຂືນ ແລະຖືກທໍລະມານ ລາຍງານທີ່ນຳອອກເຜີຍແຜ່ໃນວັນອັງຄານມື້ນີ້ ແນະໃຫ້ເຫັນວ່າ ພວກທີ່ຢູ່ໃກ້ກັບເຂດພັດທະນາເສດຖະກິດຕ່າງໆ ເຊັນວ່າ ບໍ່ແຮ່ ທໍ່ສົ່ງນໍ້າມັນ ແລະເຂື່ອນໄຟຟ້າ ແມ່ນມີທ່າທາງຫຼາຍຂຶ້ນທີ່ຈະຕົກເປັນຜູ້ເຄາະຮ້າຍໃນການລະເມີດດ້ານ  ກໍາມະສິດທີ່ດິນ ແລະຖືກບັງຄັບໃຊ້ແຮງງານ ລາຍງານໄດ້ນໍາອອກເຜີຍແຜ່ ບໍ່ເທົ່າໃດອາທິດຫລັງຈາກສະສະລັດໄດ້ເອົາບາດ ກ້າວເພື່ອຜ່ອນຜັນການຫ້າມໃນການລົງທືນ ແລະບໍລິການດ້ານການເງິນ ຢູ່ໃນມຽນມາ ຊຶ່ງເປັນບາດກ້າວທີ່ໄດ້ຮັບຄໍາຕິຕຽນຈາກກຸ່ມປົກປ້ອງສິດທິມະນຸດບາງ ກຸ່ມນັ້ນ